Paytextê Fransa Paris de seba şermezarkerdişê Komployê 15ê Sibate yê vera Rayberê Şarê Kurdî Abdullah Ocalanî rayraşîyayîşo derg ê hîrê rojan, roja diyîne de dewam keno.
Bi seyan kurdîstanijê ke yelegê ke ser o 'Ocalanî rê azadîye'  nuşteyo dayî xora verê Şaredarîya Ivry-Sur-Seinî de ameyî têhet û derheqê tecrîd û komployî yê vera Ocalanî de dosyayêke daye selahîyetdaranê şaredarîye û bi sloganan dest pê rayraşîyayîşî kerd. Çalakîya ewroyî  do Place d'Itali de bi mîtîngêk biqedîyo.
